recursal/SuperWikiNEXT-32B huggingface dataset:
**קראטס מתבאי** (ביוונית: Κράτης; סביבות 365 לפנה"ס - סביבות 285 לפנה"ס) היה פילוסוף יווני.

חייו
----

קראטס נולד בתבאי שבבויוטיה (יוון התיכונה). בתחילה למד פילוסופיה באתונה והושפע ממשנתו הפילוסופית של סטילפון ממגארה, שעסק בעיקר בלוגיקה ובדיאלקטיקה. קראטס הפך לאחד הפילוסופים הציניקנים בהשפעת דיוגנס שהיה מורהו. אומרים שאיבד את רכושו כתוצאה מפלישתה של מקדוניה ליוון. אך נראה שהעמיד את רכושו לרשותו של בנקאי ואמר לו: "אם בני יהיו כסילים תן אותו להם, ואם יהפכו לפילוסופים תן אותו לעניים."

קראטס הטיף נגד המתירנות המינית של תקופתו ואמר: "רעב הוא תרופה לאהבה." הוא הקדיש את חייו לטיפוח המידות הטובות, ובחר בחיי נדודים, עוני ומחסור, פרישות והתנזרות מתוך משמעת עצמית. תלמידתו היפרכיה התאהבה בו, ואיימה להתאבד אם הוריה העשירים לא ירשו לה להינשא לו. הוא ניסה להניאה מתוכניתה זו בזורקו לרגליה את שק הנדודים שלו ובאומרו לה: "זהו כל אוצרי. חשבי היטב על מעשייך." היא החליטה לנטוש את ביתה העשיר ולהצטרף לקראטס בחיי נדודיו. חייהם המשותפים הפכו לסמל של נאמנות ושל אהבה.

לדברי דיוגנס לארטיוס, קראטס כתב מספר אגרות בנושאים פילוסופיים, פואמה קצרה ומספר מחזות פילוסופיים, אך מכל אלה לא שרד דבר. חשיבותו של קראטס היא בכך שהוא מסמל את המעבר מן הפילוסופים הציניקנים אל האסכולה הסטואית. תלמידו של קראטס היה זנון מקיטיון, מייסדה של האסכולה הסטואית.

קישורים חיצוניים
----------------

ויקישיתוף מדיה וקבצים בנושא **קראטס מתבאי** בוויקישיתוף
* קראטס מתבאי, באתר אנציקלופדיה בריטניקה (באנגלית)
* קראטס מתבאי, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5300569
* BnF: cb131978711 (data)
* GND: 118715534
* ISNI: 0000 0003 8176 9585
* LCCN: n96104516
* NLP: A26915261
* NTA: 069975817
* RERO: 02-A010070034
* SUDOC: 034941096
* VcBA: 495/12678
* VIAF: 807154
* WorldCat: viaf-115144814524420439229

 |
**איל סודומה** (באיטלקית: **Il Sodoma**; נולד בשם **ג'ובאני אנטוניו באצי**, באיטלקית: **Giovanni Antonio Bazzi**‏1477 – 14 בפברואר 1549) היה צייר איטלקי מתקופת שיא הרנסאנס בציור האיטלקי.
הוא פיתח את סגנון הציור של אסכולת סיינה ממנה הגיע והושפע מאמני רומא, בה בילה חלקים מחייו.

קורות חייו
----------

הוא נולד למשפחת באצי בעיר ורצ'לי שבמחוז פיימונטה. מורהו הראשון היה ג'ובאני מרטינו ספאנצוטי ואחריו למד אצל ג'רולמו ג'ובנונה, שניהם מצפון איטליה. ייתכן שלמד אצל לאונרדו דה וינצ'י או שעשה תקופה במחיצתו במילאנו. הוא נסע לסיינה והחל לעסוק שם במנזר מונטה אוליבטו מג'ורה של המסדר הבנדיקטי ביצירת פרסקו המתאר את חייו של בנדיקטוס הקדוש, בהמשך לעבודותיו של לוקה סיניורלי שם, שהחלו ב-1498. הוא צייר בפרסקו דיוקן עצמי שלו, כשלרגליו שתי גיריות, וסיים אותו ב-1502. 

יחד עם פינטוריקיו, היה מראשוני המייצגים של שיא הרנסאנס בסיינה.

ב-1508 הוזמן לרומא על ידי אגוסטינו קיגי והועסק שם על ידי האפיפיור יוליוס השני במקביל לרפאל בקישוט חדרי ארמון האפיפיור. על פי ההשערה המקובלת, רפאל צייר את איל סודומה בציורו אסכולת אתונה, ליד הדיוקן העצמי של רפאל עצמו. לאחר מכן חזר לסיינה ועסק בקישוט ארמון קיגי בעיר. עבודותיו מאותה תקופה מראות השפעות של אסכולת פירנצה ובמיוחד של פרא ברתולומאו (Fra Bartolomeo). הוא חזר לרומא כדי לקשט את בית משפחת קיגי בעיר, שם עבד לצידו של בלדסאר פרוצי (Baldassare Peruzzi) וצייר תמונות מחיי אלכסנדר הגדול.

בעת הכתרתו של האפיפיור לאו העשירי, קיבל אותו איל סודומה בציור המתאר את מותה של לוקרטיה (או קלאופטרה, לפי גרסאות אחרות). לאו העניק לו סכום כסף גבוה ותואר אביר. הוא חזר לסיינה ומאוחר יותר שהה גם בפיזה, וולטרה ולוקה, ומת לבסוף בסיינה.

ג'ורג'ו וזארי טען שכינויו ניתן לו בגלל היותו הומוסקסואל (על שם מעשה סדום). עם זאת, נראה שווזארי לא אהד אותו וכי הכינוי נוצר מבדיחה והאמן עצמו השתמש בו. הביוגרפיה של סודומה נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.

עבודותיו מוצגות במיטב המוזיאונים בעולם, בהם הגלריה הלאומית האיטלקית לאמנות עתיקה, גלריית אופיצי, הגלריה הלאומית בלונדון, המוזיאון לאמנות יפה בבודפשט, ארמיטאז' וגלריה בורגזה.

קישורים חיצוניים
----------------

ויקישיתוף מדיה וקבצים בנושא **איל סודומה** בוויקישיתוף
* אודות איל סודומה
* איל סודומה, באתר אנציקלופדיה בריטניקה (באנגלית)

הערות שוליים
------------

1. ↑  תמונות הפרסקו בויקישיתוף
2. ↑  באנציקלופדיה בריטניקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280785605171
* BNE: XX4841953
* BnF: cb14965466r (data)
* CANTIC: a11105732
* GND: 118797859
* ICCU: NAPV039310
* ISNI: 0000 0001 1827 6513
* KulturNav: b5e815a1-e116-4526-a2a7-7983d8f2d9ae
* LCCN: n82097595
* MusicBrainz: 99a5bdef-f265-42c1-b545-78669d0784d1
* NKC: ola2004235326
* NLG: 246377
* NLP: A2839172X
* NTA: 074988298
* RERO: 02-A005303419
* RKD: 73738
* SNAC: w68h266d
* SUDOC: 074319418
* ULAN: 500015183
* VcBA: 495/10017
* VIAF: 76586951
* WorldCat: lccn-n82097595

 |
אנימציה המסבירה כיצד פועל מיון הכנסה
**מיון הכנסה** (באנגלית: **Insertion sort**) הוא אלגוריתם מיון השוואתי פשוט. הוא יעיל עבור רשימות קטנות ועבור רשימות שהן כבר ממויינות ברובן (למשל, אם הרשימה מויינה בעבר, ולאחר מכן הוסיפו לה מספר **מועט** של איברים, מבלי לדאוג שהם ימוקמו במקום הנכון).

זמן הריצה הממוצע של האלגוריתם הוא {\displaystyle \theta \left(n^{2}\right)} פעולות (בדומה למיון בועות).

תיאור האלגוריתם
---------------

בכל איטרציה (מעבר על המערך) נלקח איבר ממערך הקלט, ומוכנס למקומו הנכון בתוך ה"תת-מערך" הממוין שנבנה, במהלך המיון, בחלק השמאלי של המערך. לאחר השלב הראשון כולל האזור הממוין במערך את שני האיברים הראשונים, לאחר מכן את שלושת האיברים הראשונים וכן הלאה. כך עד לסיומו של מערך הקלט. המיון נעשה במקום, כלומר ללא צורך בזיכרון נוסף, פרט למערך עצמו ולתא עזר בודד.

דוגמה לקוד דמה עבור מערך המתחיל באינדקס 0:

```
 for j ←1 to length(A)-1
 key ← A[ j ]
 > A[ j ] is added in the sorted sequence A[0, .. j-1]
 i ← j - 1
 while i >= 0 and A [ i ] > key
 A[ i + 1 ] ← A[ i ]
 i ← i - 1
 A [i + 1] ← key

```

דוגמה למימוש עבור מערך מכל סוג נתונים שהוא (בשפת C):

```
void insert\_sort (void \*arr, size\_t num, size\_t size, int (\*cmp) (const void \*, const void \*))
{
 void \*key;
 size\_t j;
 int i;
 
 key = malloc (size);
 
 for (j = 1 ; j < num ; j++)
 {
 memcpy (key, (void \*) ((char \*) arr + size \* j), size);
 
 i = j - 1;
 while (i >= 0 && cmp ((char \*) arr + size \* i, key))
 {
 memcpy ((char \*) arr + size \* (i + 1), (char \*) arr + size \* i, size);
 memcpy ((char \*) arr + size \* i, key, size);
 
 i--;
 }
 }
 
 free (key);
}

```

חישוב סיבוכיות
--------------

אם נגדיר כשלב ראשון את ההסתכלות על מקומות 1 ו 2 (או למען הקיצור עד מקום 2 במערך), אז שלב שני יהיה הסתכלות עד מקום 3, שלב שלישי הסתכלות עד מקום 4, וכן הלאה, ולכן, בסך הכל יהיו n-1 שלבים כדי למיין מערך שמכיל n מקומות.
לכן, במקרה הכי גרוע, בשלב הראשון תבוצע פעולת החלפה אחת (שמורכבת ממספר סופי של פעולות) (כלומר, החלפה בין המקום הראשון והמקום השני), בשלב השני יבוצעו 2 פעולות החלפה (שמורכבות ממספר סופי של פעולות) (כלומר החלפה בין המקום השלישי למקום השני ואז בין המקום השני למקום הראשון), בשלב השלישי 3 פעולות החלפה וכן הלאה, עד שבשלב ה n-1 )לפי ההגדרה הוא השלב האחרון במיון( יבוצעו n-1 פעולות החלפה, ולכן מספר הפעולות חסום למעשה על ידי {\displaystyle 1+2+3...+n-1} פעולות החלפה (כאשר כל פעולת החלפה מכילה עד מספר קבוע של פעולות) השווה ל-{\displaystyle n(n-1)/2} פעולות (לפי הגדרת סכום סדרה חשבונית).
ומכאן שסיבוכיות זמן הריצה (במקרה הגרוע) שייכת ל-{\displaystyle O(n^{2})}.
סיבוכיות הזיכרון היא {\displaystyle O(1)} בגלל שמשתמשים במספר קבוע של משתנים נוספים כדי לבצע את המיון.

קישורים חיצוניים
----------------

ויקישיתוף מדיה וקבצים בנושא **מיון הכנסה** בוויקישיתוף
* מיון הכנסה בQueue

| אלגוריתמי מיון |
| --- |
| רקע תאורטי | תורת הסיבוכיות • סימון אסימפטוטי • סדר מלא • רשימה • אלגוריתם תוך-מקומי • מיון יציב |
| אלגוריתמי מיון | אקראי • בועות • בחירה • בסיס • הכנסה • מהיר • מיזוג • מנייה • מסרק • סלים • ערימה • רשת מיון • שייקר • של |
| שונות | מיון טופולוגי • בעיית סידור הפנקייקים של גודמן |
פירוש נוסף ערך זה עוסק בסרט קולנוע. אם התכוונתם לכלי רכב, ראו מכונית.

**המכונית** (באנגלית: **The Car**) הוא מותחן משנת 1977, שבוים על ידי הבמאי אליוט סילברסטיין, בכיכובם של ג'יימס ברולין, קת'לין לויד, ג'ון מארלי ורוני קוקס. הסרט מתמקד במכונית מסתורית שרוצחת תושבי עיירה קטנה.

עלילה
-----

הסרט מתרחש בגרסה הבדיונית של העיר יוטה שבארצות הברית. הסרט נפתח כאשר שני רוכבי אופניים רוכבים בקניון, ומכונית שחורה מסתורית נוסעת בעקבותיהם. כשהם מגיעים לגשר, המכונית מתנגשת בשניהם מאחור ומעיפה אותם מהגשר, דבר שהורג אותם מיד.

השריף המקומי אוורט פק (ג'ון מארלי) מגיע לחקור את המקרה הראשון בסדרת רציחות פגע וברח, שככל הנראה נגרמו על ידי אותה המכונית המשופצת וחסרת לוחית הרישוי, דבר שמקשה על הזיהוי. השריף מוצא כיוון לאיתור המכונית כאשר הוא מקבל את עדותו של עמוס קלימנס (אר. ג'יי. ארמסטרונג) לאחר שהמכונית דורסת קורבן נוסף. לאחר שהמכונית מחסלת את השריף שהופך לקורבן הרביעי שלה, החקירה מגיעה לאחריותו של השריף וייד פרנט (ג'יימס ברולין), במטרה שיעצור את הרציחות. במהלך החקירה, עד ראייה נוסף טוען שאין במכונית נהג.

למרות שהשריף וייד מציב מחסום משטרתי סביב האזור, המכונית נכנסת לעיירה ותוקפת את תזמורת בית הספר בזמן שהיא עסוקה בחזרות לקראת המופע המקומי. המכונית רודפת אחרי המורים והתלמידים, וביניהם החברה של וייד - לאורן (קת'לין לויד). המכונית רודפת אחריהם אל תוך בית קברות. למרות שלאורן מתגרה בנהג המסתורי שעדיין לא נראה, המכונית לא נכנסת לשטח בית הקברות. המכונית משמידה שער לבנים ונוסעת. המשטרה רודפת אחרי המכונית בכביש המהיר במדבר עד שהמכונית תוקפת אותם, משמידה מספר רכבים ורוצחת חמישה מהשוטרים האחרים. וייד מתעמת עם המכונית ונדהם לגלות שאף אחת מהיריות שפגעו במכונית לא הסבו לה שום נזק. לאחר שהוא מנסה לפתוח את הדלת ומגלה שלדלתות אין ידיות, וייד נפצע והמכונית נמלטת.

המרדף אחר המכונית הופך לאישי לאחר שהיא רוצחת את לאורן באמצעות נהיגה ישירות דרך הבית שלה בזמן שהיא מדברת עם וייד בטלפון.
השותף של וייד, לוק ג'ונסון (רוני קוקס), מעלה תאוריה שלפיה המכונית נקמה בלאורן על כך שהתגרתה בה בבית הקברות. וייד מכין תוכנית לעצירת המכונית על ידי השמדתה בעזרת פיצוץ מבוקר בקניונים שבמדבר שמחוץ לעיירה. לאחר שהוא מגלה את המכונית אורבת לו בחניה שלו, הוא נאלץ להוציא את התוכנית לפועל במהירות האפשרית. המכונית רודפת אחריו אל תוך הקניון בו הכינו את המלכודת, והעימות האחרון עם המכונית מסתיים כאשר לאחר הפיצוץ נראית דמות שד בתוך העשן והאש שלאחר הפיצוץ, דבר שמזעזע את השוטרים.

בסצנה האחרונה בסרט וייד מסרב להאמין במה שראה, למרות שג'ונסון מתעקש על אמיתיות המקרה. הסרט מסתיים כאשר המכונית נוסעת ברחובות לוס אנג'לס, בלתי פגועה לחלוטין.

שחקנים ראשיים
-------------

* ג'יימס ברולין - קפטן וייד פרנט
* קת'לין לויד - לורן האמפריס
* ג'ון מארלי - שריף אוורט פק
* אר. ג'יי. ארמסטרונג - עמוס קלימנס
* ג'ון רובינשטיין - ג'ון מוריס
* רוני קוקס - השוטר לוק ג'ונסון
* מלודי תומאס סקוט - סוזי פולברוק
* קייל ריצ'רדס - דבי פרנט
* קים ריצ'רדס - לין מארי פרנט

קישורים חיצוניים
----------------

* "המכונית", במסד הנתונים הקולנועיים IMDb (באנגלית)
* "המכונית", באתר AllMovie (באנגלית)
* "המכונית", באתר Rotten Tomatoes (באנגלית)
* "המכונית", במסד הנתונים הקולנועיים KinoPoisk (ברוסית)

| סרטים שבוימו על ידי אליוט סילברסטיין |
| --- |
| 

|  |
| --- |
| קאט באלו • ביום שזה יקרה • איש בשם סוס • סיוט ירח דבש • המכונית • לרכוב עם השטן • להילחם על החיים • הבזק אש |

 |
**המכון לעיוורים יהודים** (בהונגרית: **Zsidó Vakok Intézete**) לא קיים היום כמוסד לעיוורים. המבנה משמש לבית ספר תיכון מקצועי, כמוסד מתודולוגי מאוחד לחינוך מיוחד וכבית סטודנטים. מוסד חינוכי הפועל ברובע 14 בבודפשט.

היסטוריה
--------

### הצוואה

בשנת 1903, האדריכל הנדבן (פילנתרופ) היהודי, בעל תואר האצולה (אבירות) איגנץ וכסלמן, חשוך הילדים, השאיר צוואה יחד עם רעייתו ז׳ופיה נוישלוס להקמת "מוסד להוראה ולטיפול בילדים לקויי ראייה". וכסלמן השאיר בצוואתו הוראה שעל המכון שיוקם תוטל החובה לקלוט אנשים ממוצא יהודי וממוצא לא יהודי בפרופורציות זהות (חצי־חצי).

### הבניין

בניין הלבנים האדומים של המכון לעיוורים יהודים נבנה בחלקו בסגנון אר נובו ובחלקו בסגנון אר דקו והושלם בשנת 1908 על פי התוכניות של האדריכל ההונגרי־יהודי בלה לייטה (1873–1920). שני ראשי עמודים מברזל יצוק ומחושל שימשו במקור כנרות תמיד. בחלק הפנימי של ראש העמוד משמאל ('אייל') הכיתוב הוא: "הפנה את מחשבת העיוור לאבינו שבשמים", על ראש העמוד מימין ('דג') הכיתוב הוא: "אלוהים נותן לעין את הראייה". עבודת האמן שעיצב את העמודים של קישוטי הברזל המחושל בוצע כך שהמוטיבים יהיו של בעלי חיים (המותר על פי היהדות), לוחות של פסוקים מן התנ"ך בכתב ברייל וציטוטים הונגריים קלאסיים קישטו את גדר הבניין.

### מאוחר יותר

הבניין הפך למכון לחירשים־אילמים בשנות העשרים של המאה העשרים. בשנת 1944 שימש כגטו, ואחרי מלחמת העולם השנייה הופעל כבית ספר יסודי. בשנות ה־50 של המאה ה־20 המכללה לשפות זרות פעלה שם כמה שנים ואחרי שנת 1956 שולב בו בהדרגה בית הספר לשיקום תנועה. בגב הבניין המקורי הוסיפו ב־1960 תוספת שהוחלט להרסה בתחילת שנות האלפיים ובמקומה נבנה מבנה מודרני שהוא עצמאי מבחינה ארכיטקטונית ביחס לבניין המקורי. השיפוץ של כל בניין פרי תכנונו של לייטה עדיין ממתין.

גלריית תמונות
-------------

* הבניין ממרחקהבניין ממרחק
* כניסהכניסה
* לוח עם שם המוסד היוםלוח עם שם המוסד היום
* קישוט גדרקישוט גדר
* קישוט גדרקישוט גדר
* קישוט גדרקישוט גדר
* שער הגןשער הגן
* קטע חזית עם חלונותקטע חזית עם חלונות
* חלוןחלון
* לוח בכתב ברייללוח בכתב ברייל

לקריאה נוספת
------------

* "Az egykori Zsidó Vakok Intézetének kovácsoltvas oszlopfői – ראשי העמודים מברזל יצוק של המוסד לעיוורים יהודים, לשעבר". Köztérkép.hu.: Frojimovics Kinga – Komoróczy Géza – Puszta Viktória – Strbik Andrea: *A zsidó Budapest I–II.* Városháza-MTA Judaisztikai Kutatócsoport, Bp. 1995.
* "Magunkról röviden – בקיצור על עצמנו". Mozgasjavito.hu.
* פרנץ ואמוש: בלה לייטה, בודפשט, 1970

ראו גם
------

* רשימת בתי חולים בבודפשט(הו')

קישורים חיצוניים
----------------

* 

* אתר האינטרנט הרשמי של המכון לעיוורים יהודים

ויקישיתוף מדיה וקבצים בנושא **המכון לעיוורים יהודים** בוויקישיתוף
**דונלד השלישי** (באנגלית: **Donald III**, בגאלית סקוטית: **דומנאל מק דונכדה** - **Domnall mac Donnchada** באיות עתיק, **Dòmhnall mac Dhonnchaidh** באיות מודרני, כלומר "דונלד בנו של דאנקן";‏ 1033 - 1099), המכונה "היפה", היה מלך סקוטלנד.

קורות חיים
----------

דונלד היה בנו השני של המלך דאנקן הראשון. לא ידועים מעשיו של דונלד במהלך שלטונו של אחיו הבכור, מלקולם השלישי. ידוע כי אדוארד, בנו הבכור של מלקולם (מרעייתו השנייה, מרגרט מווסקס), היה יורש העצר של מלקולם ולא דונלד. בעקבות מותם של מלקולם השלישי ואדוארד בקרב אלנוויק בנורת'מבריה בשנת 1093, וזמן קצר לאחר נפטרה גם המלכה הרעייה מרגרט.

על פי כתביו של ג'ון מפרדון, בעקבות מות המלכה פלש דונלד לסקוטלנד בראש כוחות צבא וצר על אדינבורו בה שהו בניו האחרים של מלקולם, ולאחר שכבש את העיר גירש את בניו של מלקולם לממלכת אנגליה. תעוד אנגלי מאותה תקופה מציין כי דונלד נבחר למלך סקוטלנד לאחר מותו של מלקולם השלישי.

במאי 1094, דאנקן, אחיינו של דונלד, בנו של מלקולם השלישי מרעייתו הראשונה אינגיביורג פינסדוטר פלש בראש צבא אנגלי ונורת'מברי לסקוטלנד (בסיועו של אחיו למחצה אדמונד ואבי אשתו גוספטריק, רוזן נורת'מבריה). בעקבות הפלישה המוצלחת הומלך דאנקן על כס המלוכה כ"דאנקן השני", אולם מאוחר יותר באותה שנה מרדו הסקוטים בדאנקן, והוא נהרג ב-12 בנובמבר 1094.

לאחר מותו של דאנקן שב דונלד למלוך בסקוטלנד. בהיותו בן כ-60, ומאחר שלא היו לו צאצאים, בחר דונלד את אדמונד כיורשו, אולם לאחר מותו נאבקו אדמונד ואדגר בנו של מלקולם השלישי על הכתר, ואדגר זכה בכתר בסיועו של ויליאם השני, מלך אנגליה.

נסיבות מותו של דונלד אינן ברורות. ויליאם ממאלמסברי מתאר כי דונלד נרצח על ידי דייוויד, לימים מלך סקוטלנד או ביוזמת ויליאם השני. דברי ימי טיגרנאך מציינים כי עיניו של דונלד נעקרו על ידי אחיו, ואילו ג'ון מפרדון מציין שדונלד נכלא על ידי אדגר לאחר שעיוורו אותו.

לפי חלק מהמקורות נקבר דונלד במנזר דנפרמליין ובקתדרלת דנקלד אולם אין מחלוקת שגופתו הועברה מאוחר יותר לאיונה.

לדונלד לא היו בנים, אולם נולדו לו שתי בנות.

דונלד השלישי בספרות
-------------------

דמותו של דונלד מוזכרת (אזכור קצר) בדמותו של "דונלביין" במחזה מקבת' מאת ויליאם שייקספיר.

קישורים חיצוניים
----------------

ויקישיתוף מדיה וקבצים בנושא **דונלד השלישי, מלך סקוטלנד** בוויקישיתוף
* דונלד השלישי, מלך סקוטלנד, באתר אנציקלופדיה בריטניקה (באנגלית)
* דונלד השלישי, מלך סקוטלנד, באתר "Find a Grave" (באנגלית)

הערות שוליים
------------

1. ↑  Gothic kings of Britain: the lives of 31 medieval rulers, 1016-1399
 By Philip J. Potter עמוד 124

| מלכי סקוטלנדבית אלפין ← **בית דאנקלד** ← בית מוריי ← **בית דאנקלד** ← בית באליול |
| --- |
| דאנקן הראשון | מלקולם השלישי | דונלד השלישי | דאנקן השני | דונלד השלישי | אדגר |
| 1034–1040 | 1058–1093 | 1093–1094 | 1094–1094 | 1094–1097 | 1097–1107 |
| אלכסנדר הראשון | דייוויד הראשון | מלקולם הרביעי | ויליאם הראשון | אלכסנדר השני | אלכסנדר השלישי |
| 1107–1124 | 1124–1153 | 1153–1165 | 1165–1214 | 1214–1249 | 1249–1286 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1023178885
* VIAF: 316739279
* WorldCat: viaf-316739279

 |
**היום הבין-לאומי להפחתת הסיכון מאסון (IDDRR)** הוא מועד בינלאומי המצוין מדי שנה ב-13 באוקטובר.

היסטוריה
--------

ב-22 בדצמבר 1989, בהחלטה 22/236 של האו"ם, הכריזה העצרת הכללית של האומות המאוחדות על העשור הבינלאומי להפחתת אסונות שיתחיל ב-1 בינואר 1990 עד סוף 1999, כחלק מהכרזה זו הוכרז גם כי יום רביעי בשבוע השני בכל חודש אוקטובר יצוין כיום הבינלאומי להפחתת אסונות טבע.

ב-21 באוקטובר 2009, בהחלטה 64/200 של האו"ם, החליטה האספה הכללית של האו"ם להגדיר את 13 באוקטובר לתאריך הרשמי ליום זה. בנוסף, שינתה את השם ל-"יום הבינלאומי להפחתת אסונות".

ב-17 בינואר 2019, בהחלטה 73/231 של האו"ם, הוחלט לשנות את השם פעם נוספת ל-"היום הבינלאומי להפחתת הסיכון מאסון" במטרה לעלות מודעות ציבורית לדרכי ההתגוננות של אנשים בעת התרחשות אסון במטרה להפחית את הסכנה לנזק.

מטרה
----

היום הבינלאומי להפחתת סכנת אסונות נועד לצמצם את הנזק הכבד שאסונות עלולים לגרום לחייהם של אנשים, ולעלות מודעות לדרכי ההתגוננות והפעולה של אנשים בעת אסון. במהלך הכנס השלישי של האו"ם להפחתת סכנת אסונות הועלו לדיון הנזקים הגדולים שמגיעים כתוצאה מאסונות הגובים מחירים כלכליים וחברתיים גבוהים ואובדן חיי אדם. ב-2014, 19.3 מיליון אנשים איבדו את בתיהם כתוצאה מאסונות, כאשר רבים מהם מושפעים משינוי אקלים.

פעילות
------

בכל שנה מזכירות האו"ם לאסטרטגיה הבינלאומית להפחתת אסונות (UNISDR) מפרסמת את הנושא שמועלה למודעות הציבור ומצוין ביום זה.

### נושאי הפעילות מטעם הקרן לפי שנים

* 2002 - "הפחתת הנזק להרים בפיתוח בר קיימא".
* 2003 - "החלפת אסונות בפיתוח בר קיימא".
* 2004 - "למידה להתמודד עם אסונות נוכחיים במטרה להימנע מסכנות עתידיות".
* 2005 - "השקעה למען מניעת אסונות".
* 2006 - "הפחתת הסיכון באסונות מתחילה בבית הספר".
* 2007 - "הפחתת הסיכון באסונות מתחילה בבית הספר".
* 2009 - "בטיחות בתי החולים באסונות טבע: הפחתת סיכון, הגנה על בתי חולים, הצלת חיים".
* 2010 - "יציבותן של ערים".
* 2011 - "ילדים ונוער".
* 2012 - "נשים ונערות".
* 2013 - "תפקידם של אנשים בעלי מוגבלויות במניעת אסונות".
* 2014 - "התאוששות היא שם המשחק".
* 2015 - "ידע הוא שם המשחק".
* 2019 - "הפחתת נזק האסון בתשתיות פגיעות ופגיעה בשירותים בסיסיים".

קישורים חיצוניים
----------------

* אתר האינטרנט הרשמי של היום הבין-לאומי להפחתת הסיכון מאסון
* אתר האינטרנט הרשמי של UNISDR, מזכירות האו"ם לאסטרטגיה הבינלאומית להפחתת אסונות

הערות שוליים
------------

1. ↑  A/RES/44/236 - E - A/RES/44/236, undocs.org
2. ↑  A/RES/64/200 - E - A/RES/64/200, undocs.org
3. ↑  A/RES/73/231 - E - A/RES/73/231, undocs.org
4. ↑  International Day for Disaster Reduction, 13 October, www.un.org (באנגלית)
5. ↑  International Day for Disaster Reduction, 13 October, www.un.org (באנגלית)
פס האטה בצרפת. מבדיקות שנערכו בישראל עולה כי פסי האטה הביאו להפחתה ניכרת של מהירות הנסיעה ולהגברת בטיחות באזורים בהם הונחו
סירת הצלה ובתוכה ניצולים מאוניית הנוסעים טיטניק שטבעה ב-15 באפריל 1912. האסון הוביל לכתיבתה ואימוצה של האמנה הבינלאומית לבטיחות החיים בים
**בטיחות בתחבורה** הוא שם כולל למאמצים להקטנת הסיכון לחיי אדם, בעלי חיים או רכוש, הנגרם או עלול להיגרם כתוצאה משימוש באמצעי התחבורה השונים בין אם בשוגג, ברשלנות פושעת, או כתוצאה מליקוי טכני מכל סוג ברכב או בתשתיות. הבטיחות בתחבורה, נחלקת לתחבורה יבשתית, תחבורה ימית ותחבורה אווירית.

בטיחות תחבורה יבשתית
--------------------

 ערך מורחב – **בטיחות בדרכים**  

בטיחות תחבורה יבשתית כוללת את בטיחותם של רכבים דו גלגליים (אופנועים, קטנועים ואופניים), מכוניות פרטיות ומסחריות, רכב כבד, ציוד חקלאי ממונע, תחבורה ציבורית (אוטובוסים, מוניות ורכבות), תשתיות תחבורה (עיליות ותחתיות) והתנהגות אנשים (הולכי הרגל, רוכבי האופניים ונהגים).

ישנם מספר אמצעים להגן על הבטיחות באמצעות שינויים של הכבישים, לדוגמה פסי האטה ומעברי חצייה. ישנם חוקים רבים שנועדו להגביר את הבטיחות בדרכים כגון חוקי הגבלות מהירות. אמצעים אחרים נוגעים לנסיעה ברכב, למשל כרית אוויר, מושב בטיחות וחגורת בטיחות במקרה של תאונת דרכים. בשנים האחרונות, נעשה שימוש הולך וגובר בטכנולוגיות חכמות לתחבורה שמטרתן להקטין את הסיכון בכביש- הן לנהגים והן להולכי הרגל. מערכות והתקנים להקטנת הסיכון לתאונה, כוללים מערכת המזהה ומתריעה על הסיכון להתנגשות חזית אחור, או לסטייה בלתי מתוכננת מנתיב הנסיעה, מערכות המנטרות דפוסי נהיגה שגויים ומתריעה על כך בפני הנהג "קופסה ירוקה", מערכות המזהות ומתריעות על הימצאות הולך רגל במעבר החצייה מעבר חצייה פעיל, מערכת לזיהוי והתרעה על התרחשות תאונה, תוך הוצאת דיווח מיידי למוקדי החירום וההצלה לחצן מצוקה לרכב וטכנולוגיות המופיעות כאפליקציה סלולרית.

בטיחות תחבורה ימית
------------------

דוגמה לניסיון להגביר את בטיחות התחבורה הימית היא האמנה הבינלאומית לבטיחות החיים בים, האמנה המרכזית להגנה על בטיחות אוניות סוחר. גרסתה הראשונה של האמנה התקבלה בשנת 1914 לאחר טביעתה של הטיטניק והיא קבעה את מספרן של סירות ההצלה הנדרשות על כל אונייה וציוד חירום אחר, וכן נוהלי בטיחות, כולל הדרישה להאזנה מתמדת ברשת הקשר.

בטיחות תחבורה אווירית
---------------------

דוגמה לניסיונות להגביר את הבטיחות בתחבורה אווירית היא בניית מטוסים מודרניים כך שאוויר חם ממנוע הסילון יוזרם אל המנועים, הכנפיים וזנב המטוס. הזרמת האוויר החם נעשית כדי למנוע הצטברות קרח על כנפי המטוס. הקרח הצמוד לכנף פוגע ביכולת העילוי שלה, וגם כמות קטנה של קרח עלולה למנוע המראה בטוחה. קרח המצטבר על כנפי המטוס לקראת ההמראה עלול לגרום להתרסקות, וקרח הנוצר על כנפי המטוס בעת טיסה עלול לפגוע בפעולתם של המדפים, המאזנות, וחלקים נוספים בכנף המטוס, דבר שעלול להביא לאובדן שליטה במטוס ולהתרסקותו.

מטוסים מצוידים ביציאת חירום אשר יכולה לאפשר לנוסעים להחלץ מהמטוס במקרה הצורך.

בעת הסעת המטוס, דיילי אוויר מדריכים את נוסעי המטוס לגבי נוהלי הבטיחות בטיסה.

קישורים חיצוניים
----------------

* אתר הבית של עמותת אור ירוק לשינוי תרבות הנהיגה בישראל
* אתר הבית של הרשות הלאומית לבטיחות בדרכים
* תומר הדר, מצפצפים על מערכות מצילות חיים, באתר כלכליסט, 1 באוקטובר 2017

הערות שוליים
------------

1. ↑  תכנון תחבורתי, אתר משרד התחבורה
ליינסדורף מנצח על התזמורת הפילהרמונית הצ'כית, 1988
**אריך ליינסדורף** (גרמנית: **Erich Leinsdorf**‏; 4 בפברואר 1912 – 11 בספטמבר 1993) היה מנצח יהודי-אוסטרי.

ביוגרפיה
--------

ליינסדורף נולד בווינה למשפחה יהודית. למד מוזיקה ומשנת 1934 עד 1937 עבד כעוזר לברונו ולטר ולארטורו טוסקניני בפסטיבל זלצבורג. ניצח במטרופוליטן אופרה בניו יורק משנת 1938, ונודע בעיקר בפרשנותו לוגנר.

ליינסדורף כיהן תקופה קצרה של שלוש שנים כמנהל מוזיקלי של תזמורת קליבלנד. גילו הצעיר יחסית והעובדה שהתאזרח זמן לא רב קודם לכן באמריקה הביאו לגיוסו לצבא ארצות הברית במלחמת העולם השנייה. הוא הצליח אמנם להשתחרר מתפקידו כמנצח תזמורת צועדת לפני תום המלחמה, אך הנזק לשמו בקליבלנד היה תמידי והחוזה שלו לא חודש. 

הוא היה מנצח הפילהרמונית של רוצ'סטר משנת 1947 עד 1955 ומנהל מוזיקלי של התזמורת הסימפונית של בוסטון משנת 1962 עד 1969. לאחר מכן הופיע כמנצח אורח במספר תזמורות.

כמנצח התזמורת הפילהרמונית הישראלית בשנת 1967, נמלט מישראל בפתאומיות באמצע סדרת קונצרטים למנויים, בתקופת המתיחות שלפני מלחמת ששת הימים. הוא עזב בחיפזון כזה, ששכח אפילו את הטוקסידו שלו.

ב-22 בנובמבר 1963, בשעת קונצרט של תזמורת בוסטון, קטע את התוכנית בחדשות מעציבות והודיע, "גבירותי ורבותי, הודיעו עכשיו בשידור ברדיו... אנו מקווים שאין לכך אישור, אבל עלינו להטיל ספק בכך... שנשיא ארצות הברית היה קורבן להתנקשות." הוא דיבר על רצח הנשיא ג'ון פיצג'רלד קנדי בדאלאס, טקסס.
ספר זיכרונות שלו בשם: Cadenza: a Musical Career פורסם בשנת 1976.

קישורים חיצוניים
----------------

ויקישיתוף מדיה וקבצים בנושא **אריך ליינסדורף** בוויקישיתוף

* אריך ליינסדורף, במסד הנתונים הקולנועיים IMDb (באנגלית)
* אריך ליינסדורף, באתר AllMovie (באנגלית)
* אריך ליינסדורף, באתר ספוטיפיי
* אריך ליינסדורף, באתר AllMusic (באנגלית)
* אריך ליינסדורף, באתר MusicBrainz (באנגלית)
* אריך ליינסדורף, באתר Discogs (באנגלית)
* אריך ליינסדורף, באתר אנציקלופדיה בריטניקה (באנגלית)
* אריך ליינסדורף, באתר "Find a Grave" (באנגלית)

|  |  |  |
| --- | --- | --- |
| **הקודם**:**ארטור רודז'ינסקי** | **מנהל מוזיקלי, תזמורת קליבלנד**
1943 - 1946 | **הבא**:**גיאורג סל** |

|  |  |  |
| --- | --- | --- |
| **הקודם**:**שארל מינש** | **מנהל מוזיקלי, התזמורת הסימפונית של בוסטון**
1962 - 1969 | **הבא**:**ויליאם שטיינברג** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298071605171
* BIBSYS: 5001359
* BNE: XX849589
* BnF: cb13896518q (data)
* CiNii: DA04127772
* GND: 120151928
* ISNI: 0000 0001 0935 089X
* LCCN: n82101471
* LNB: 000107038
* MusicBrainz: 2c145d01-a05a-4b68-9bf8-06c949df66ea
* NARA: 10569826
* NDL: 01149202
* NKC: xx0108520
* NLP: A25468315
* NTA: 069078173
* SNAC: w6nk40gc
* SUDOC: 085647756
* VIAF: 110858239
* WorldCat: lccn-n82101471

 |
**רפובליקת לייז'** (בצרפתית: **République liégeoise**) הייתה מדינה קצרת מועד שבמרכזה העיר לייז' בבלגיה של ימינו. הרפובליקה נוצרה באמצע אוגוסט 1789 לאחר מהפכת לייז' שהובילה להרס של המדינה הכנסייתית הקודמת ששלטה בשטח, נסיכות-בישופות לייז'. היא התקיימה יחד עם המדינה המהפכנית הקצרה עוד יותר, המדינות הבלגיות המאוחדות, שנוצרה על ידי מהפכת בראבנט של 1789, מצפון. עד שנת 1791, כוחות הרפובליקה הובסו על ידי כוחות פרוסים ואוסטריים והנסיך בישוף הוחזר לתפקידו.

המהפכה
------

ב-18 באוגוסט 1789, ז'אן ניקולס באסנג' ודמוקרטים אחרים הגיעו למלון דה ויל של לייז'. הם דרשו את פיטורי השופטים הנוכחיים לטובת שני בורגנים פופולריים: ז'אק-ז'וזף פאברי וז'אן-רמי דה שאסטרה. מצודת סנט וולבורג נפלה לידי המורדים. הנסיך-הבישוף, סזאר-קונסטנטין-פרנסואה דה הונסברוק, הוחזר מארמון הקיץ שלו בסרינג כדי לאשרר את מינויו של הפקידים החדשים ולבטל את ה-Reglement de 1684 הלא פופולרי. מספר ימים לאחר מכן, דה הונסברוק ברח לעיר טריר בגרמניה המודרנית. האימפריה הרומית הקדושה גינתה את מהפכת לייז' ודרשה את השבת המשטר העתיק בנסיכות-בישופות.

הלך הרוח הרדיקלי בלייז' הוביל להכרזה על רפובליקה, שנתיים לפני שצרפת הכריזה על עצמה כרפובליקה.

חוק
---

אחד המעשים הראשונים של הרפובליקה היה הצגת "הצהרת זכויות האדם והאזרח של פראנשימון" ב-16 בספטמבר 1789. המסמך הושפע מאוד מההצהרה הצרפתית בדבר זכויות האדם והאזרח שהוצגה באוגוסט 1789, אך הכיל כמה הבדלים חשובים:

* סעיף 3: הריבונות שוכנת בעם [ולא באומה]
* סעיף 10: לכל אזרח יש חופש מחשבה ודעה [ללא הגבלה]
* סעיף 17 של ההצהרה הצרפתית הנוגעת לרכוש נעדר מכיוון שזכויות אזרחיות ומשפטיות בלייז' ביחס לרכוש היו בתוקף מאז 1196.

קישורים חיצוניים
----------------

* הצהרת זכויות האדם והאזרח של פראנשימון
**קליו לפיק** (באסטונית: **Kalju Lepik**;‏ 7 באוקטובר 1920 – 30 במאי 1999, טלין) הוא משורר אסטוני שרוב חייו התגורר מחוץ לאסטוניה.

ביוגרפיה
--------

קליו לפיק נולד בכפר במרכז אסטוניה. לאחר סיום בית ספר יסודי הוא המשיך לימודים בטרטו. בשנת 1939 הוא פרסם את היצירות הראשונות שלו בירחון סטודנטים בטלין. בשנת 1940 הוא הקים ארגון של אמנים שהמשיך להתקיים בגלות בשוודיה. לאור השינויים הפוליטיים ותחילת מלחמת העולם השנייה תוכניות ללימודים באוניברסיטה לא התממשו. בשנים 1943–1944 הוא השתתף בקרבות מלחמת העולם השנייה כחלק של יחידה אסטונית בואפן אס אס. בשנת 1944 הוא נמלט לשוודיה והתגורר בסטוקהולם.

בהיותו בשוודיה לפיק פרסם יצירות רבות. הוא כתב בשפה האסטונית וקוריו היו אסטונים שנמלטו מהמדינה מסיבות פוליטיות. לפיק היה פעיל בארגונים אסטוניים שהוקמו באותה תקופה. בשנת 1946 הוא הקים הוצאה לאור Eesti Raamat ובשנת 1966 התמנה ליושב ראש של Baltic Archive.

בשנת 1982 קליו לפיק נבחר ליושב ראש של אגודת הסופרים האסטונים בגולה.

זמן קצר לאחר סיום קיומה של אסטוניה הסובייטית לפיק חזר לטלין. יצירותיו המאוחרות יצאו לאור באסטוניה. כמו כן יצאו מהדורות חדשות של שיריו שנכתבו בתקופה שהוא היה בשוודיה והפצתם נאסרה באסטוניה הסובייטית. את הספר האחרון יצא לאור בשנת 1997.

בשנים 1990 ו-1998 הוא קיבל פרס ספרותי אסטוני על יצירותיו. בשנת 1996 הוענק לו "עיטור הסמל הממשלתי" האסטוני.

בשנים הראשונות של לפיק בשוודיה שיריו היו מלאים בפטריוטיות משולבים הומור וסאטירה. מאוחר יוותר הם היו פסימיות לאור המשך קיום המשטר הסובייטי באסטוניה.

לפיק היה נשוי לאסטה לפיק ובשנת 1961 נולדה לזוג בת אינו לפיק פון וירן.

קישורים חיצוניים
----------------

ויקישיתוף מדיה וקבצים בנושא **קליו לפיק** בוויקישיתוף

* קליו לפיק, באתר MusicBrainz (באנגלית)
* קליו לפיק, באתר Discogs (באנגלית)
* ביוגרפיה
* קליו לפיק, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb125636289 (data)
* GND: 119349140
* ISNI: 0000 0001 1511 675X
* LCCN: n79134072
* MusicBrainz: f1e631a3-7699-4b10-92dd-603cb0d2494c
* NTA: 105213667
* SUDOC: 034936653
* VIAF: 79420465
* WorldCat: lccn-n79134072

 |
**יוסף אל סיבאעי** (בערבית: **يوسف السباعي**; 10 ביוני 1917, קהיר – 18 בפברואר 1978, ניקוסיה) היה סופר ועיתונאי ושר מצרי.

בשנת 1933 החל לפרסם לראשונה במגזין אל-מג'לה. הוא סיים הכשרה באקדמיה הצבאית בשנת 1937 והצטרף לצבא המצרי, שם שירת במספר תפקידים ולימד באקדמיה הצבאית. בשנת 1952 סיים את שירותו הצבאי, כשהוא בתפקיד מנהל המוזיאון הצבאי.

בשנת 1959 מונה למזכיר הכללי לעניין אמנות בארגון General of the Afro- Asian Writers Union. בשנת 1973 מונה לשר התרבות במצרים. בשנת 1976 נבחר לעמוד בראש הוועד המנהל של אל-אהראם. 

אל סיבאי אשר היה מקרוב לנשיא אנואר סאדאת נחשב לאחד מהתומכים בתהליך השלום עם ישראל. ב-18 בפברואר 1978, נרצח בבית המלון הילטון בניקוסיה, שם השתתף בוועידה בנושא שלום, על ידי מחבלים פלסטינים.

קישורים חיצוניים
----------------

* אודות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298353105171
* BIBSYS: 90669816
* BnF: cb135300649 (data)
* CiNii: DA06904785
* GND: 119318105
* ISNI: 0000 0001 0927 7207
* LCCN: n50058289
* NTA: 073466530
* RERO: 02-A013516155
* SELIBR: 36930
* SUDOC: 085226041
* VIAF: 97024082
* WorldCat: lccn-n50058289

 |
ציור מצרי עתיק המתאר עיבוד עץ
**עיבוד עץ** הוא תהליך בניית, גילוף או יצירת חפץ עשוי עץ. 

חלק מן המוצרים המעובדים הם מוצרים מוגמרים, בעוד שאחרים מיועדים להפוך לחלק מסחורה מוגמרת לאחר הרכבה. עיבוד היא אחת מטכניקות הגימור. עבודה בעץ מסייעת בשימור העץ, סוגי עץ שונים דורשים סוגים אחרים של עיבוד. ענפי תעשייה ומלאכה שונים עושים שימוש בעיבוד עץ, כך למשל בייצור תכשיטים, כלי עבודה, ותבניות; וכן תחומים כמו הנדסת רכב, הנדסת מכונות, הנדסת אניות ובנייתן במספנה, בניית גשרים ומתקנים אחרים בתחום ההנדסה האזרחית.

לצד אבן, בוץ וחלקי בעלי חיים, עץ היה אחד החומרים הראשונים שעובדו על ידי המין האנושי, כבר מתקופות מוקדמות ביותר. ניתוח כלי אבן של ניאנדרטלים מן התרבות המוסטרית העלה כי חלק ניכר מהם שימשו לעיבוד עץ. התפתחות הציוויליזציה הייתה קשורה להתפתחות כישורים גבוהים יותר בעיבוד חומרים אלה. בתקופות מאוחרות יותר, נעשה שימוש בעיבוד עץ לייצור חפצים אשר כיום כמעט שלא מיוצרים, או לא מיוצרים מעץ: בוני כרכרות, חרשי אופן, או יצרני נעלי עץ (שאמנם מיוצרות כיום, אך לא באופן נפוץ כפי שהיה לפני תחילת השימוש במוצרים סינתטיים לייצור הסוליות).

קישורים חיצוניים
----------------

ויקישיתוף מדיה וקבצים בנושא **עיבוד עץ** בוויקישיתוף
* חרושת עץ, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563440205171
* BnF: cb11931670j (data)
* LCCN: sh85148022
* NDL: 00567777

 |
**מורגן וייד** (באנגלית: **Morgan Wade**; נולדה ב-10 בדצמבר 1994) היא זמרת-יוצרת, כותבת שירים אמריקאית.

ביוגרפיה
--------

מורגן וייד נולדה בפלויד, וירג'יניה שבארצות הברית. היא החלה לכתוב שירים כסטודנטית בקולג', ובשנת 2018, היא גייסה מוזיקאים דרך קרייגסליסט כדי להקליט את אלבומה הראשון *Puppets with My Heart*, שנזקף לזכות האחים החורגים. וייד סיפרה למגזין "רולינג סטון קאנטרי" שהיא קיבלה השראה לעשות זאת לאחר שנפרדה מהחבר שלה. וייד סיפרה גם שהלחץ של סיבוב הופעות והקלטה עם האחים החורגים הובילו להתפתחותה של התמכרות לאלכוהול.

בשנת 2018, היא שימשה כמופע חימום עבור ג'ייסון איסבל בהופעה בעיר הולדתה. טכנאי הגיטרה של אאיסבל תן את האלבום שלה לסאדלר ואדן, הגיטריסט בלהקת ה-400 Unit של איזבל. ואדן והמפיק פול אברסולד עזרו לה להרכיב אלבום נוסף במהלך השנתיים הבאות. האלבום, שכותרתו *Reckless*, יצא לאור על ידי חברת התקליטים "Thirty Tigers" בשנת 2021. מכר 3,000 עותקים בשבוע הראשון שלו, *Reckless* הגיע למקום ה-14 *במצעד הבילבורד* Heatseekers. וייד סיפרה שפרסום האלבום נוצר בהשראת המאבקים שלה עם בריאותה הנפשית, מערכות יחסים קודמות ופיכחון. מגזין "רולינג סטון קאנטרי" תיאר את האלבום שלויד יש "קצה מרופט של זמרת-יוצרת ששמה את אפה לאבן השחזה כבר זמן מה. בקול כמו עור בלוי, ווייד מתאר מערכות יחסים נואשות וספונטניות שמרגישות הכי חזקות כשהן בנקודת השבירה שלהן."

ב-8 באפריל 2021, יצא לאור הסינגל הראשון "Wilder Days", מתוך האלבום *Reckless*. בילי דוכס ממגזין "Taste of Country" תיאר את הנוכחות הווקאלית של ווייד בשיר כ"שריל קרואו קשוחה" וכינה את השיר "מורכב, עם אקורדים ודשדוש נוגה שצועק שברון לב, גם אם הסיפור שלה הוא במקרה הגרוע מהוסס ומהורהר".

ב-5 בינואר 2022, הוציאה את הסינגל "Run" כחלק מהמדורה מחודשת של האלבום *Reckless*.

בשנת 2023, בהיותה בת 27, נכללה ברשימת פורבס 30Under30.

דיסקוגרפיה
----------

### אלבומי אולפן

* 2018 *Puppets with My Heart*
* 2021 *Reckless*

קישורים חיצוניים
----------------

* מורגן וייד, באתר MusicBrainz (באנגלית)

הערות שוליים
------------

1. 1 2 3  "Morgan Wade, Raised on Bluegrass, Excels at Country-Pop on Her Debut Album". Rolling Stone Country. 1 באפריל 2021. נבדק ב-22 באוקטובר 2021. `{{cite web}}`:  (עזרה)
2. ↑  "Morgan Wade biography". AllMusic. נבדק ב-22 באוקטובר 2021. `{{cite web}}`:  (עזרה)
3. ↑  "Sobriety and Mental Health Struggles Shaped Morgan Wade's Debut Album: Emerging Artists Spotlight". Billboard. 2 באפריל 2021. נבדק ב-22 באוקטובר 2021. `{{cite web}}`:  (עזרה)
4. ↑  "Morgan Wade's 'Wilder Days' Is a Once-In-a-Decade Kind of Debut [Listen] Read More: LISTEN: Morgan Wade's 'Wilder Days' Is a Rare Kind of Debut". Taste of Country. 29 בספטמבר 2021. נבדק ב-22 באוקטובר 2021. `{{cite web}}`:  (עזרה)
5. ↑  "Morgan Wade Yearns to Break Free in Stellar New Track "Run"". *theboot*. 6 בינואר 2022. נבדק ב-8 בינואר 2022. `{{cite web}}`:  (עזרה)
6. ↑  Forbes 30 Under 30 2023: Celebrities, Forbes (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 03e4fba5-9d58-481c-a6cb-469dd66761aa

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מורגן וייד"**.
**מורגן לייק** (באנגלית: **Morgan Lake**; נולדה ב-12 במאי 1997) היא אתלטית בריטית המתחרה בקרב שבע ובקפיצה לגובה.

ביוגרפיה
--------

לייק נולדה ברדינג, אביה אלדן היה אלוף בריטניה עד גיל 19 בקפיצה משולשת, אך נאלץ לפרוש בעקבות פציעה, הוא משמש מאמנה של בתו. היא למדה בפנימייה היוקרתית ולינגטון קולג' בברקשייר.

לייק החלה להתאמן באתלטיקה בגיל חמש, ב-2010 זכתה במדליות זהב בקרב חמש ובקפיצה לרוחק באליפות בתי הספר של אנגליה עד גיל 15. היא השתתפה בקרב שבע האליפות העולם באתלטיקה לנוער ב-2013, אך פרשה במהלך התחרות. בפברואר 2014 שברה את שיא העולם עד גיל 18 בקרב חמש כשקבעה תוצאה של 4284 נקודות. ביולי 2014 זכתה במדליית זהב בקרב שבע באליפות העולם באתלטיקה עד גיל 20 שהתקיימה ביוג'ין. היא קבעה שיא עולם עד גיל 18 של 6148 נקודות ובמהלך התחרות קבעה שיא בריטניה עד גיל 20 בקפיצה לגובה כשקבעה תוצאה של 1.94 מטר. באותה אליפות זכתה במדליית זהב בקפיצה לגובה בתוצאה של 1.93 מטר. 

באליפות העולם באתלטיקה 2015 קבעה תוצאה של 1.93 מטר ולא העפילה לשלב הגמר. באליפות אירופה באתלטיקה באולם 2015 סיימה תשיעית בקרב חמש בתוצאה של 4527 נקודות. באליפות אירופה עד גיל 20 זכתה במדליית זהב בקפיצה לגובה בתוצאה של 1.91 מטר. 

באליפות העולם באתלטיקה באולם 2016 סיימה במקום השביעי בקרב חמש בתוצאה של 4499 נקודות. באולימפיאדת ריו דה ז'ניירו השוותה את שיא האישי בקפיצה לגובה כשקבעה תוצאה של 1.94 מטר בשלב המוקדמות, בגמר עברה גובה של 1.93 מטר וסיימה במקום העשירי. 

בשנים 2016 עד 2019 זכתה ארבע פעמים רצפות באליפות בריטניה בקפיצה לגובה הן באולם והן באצטדיון. ביולי 2017 זכתה באליפות בשיא אישי של 1.96 מטר, תוצאה שהיא גם שיא בריטניה עד גיל 23. באליפות העולם באתלטיקה 2017 סיימה במקום השישי בתוצאה של 1.95 מטר. באליפות העולם באתלטיקה באולם 2018 סיימה במקום הרביעי בתוצאה של 1.93 מטר, כמו הזוכות במדליות כסף וארד אך עם יותר פסילות.

באולימפיאדת טוקיו העפילה לגמר הקפיצה לגובה אך פרשה בעקבות פציעה.

שיאים אישיים
------------

### אצטדיון

* ריצת 100 מטר משוכות: 14.25 שניות, 2014
* קפיצה לגובה: 1.97 מטר, 2018
* הדיפת כדור ברזל: 14.85 מטר, 2014
* ריצת 200 מטר: 24.59 שניות, 2014
* קפיצה לרוחק: 6.32 מטר, 2014
* הטלת כידון: 41.93 מטר, 2017
* ריצת 800 מטר: 2:19.06 דקות, 2016
* קרב שבע: 6,148 נקודות, 2014

### אולם

* ריצת 60 מטר משוכות: 8.63 שניות, 2016
* קפיצה לגובה: 1.99 מטר, 2023, שיא בריטניה
* קפיצה לרוחק: 6.13 מטר, 2015
* הדיפת כדור ברזל: 13.91 מטר, 2015
* ריצת 800 מטר: 2:18.53 דקות, 2016
* קרב חמש: 4,527 נקודות, 2015

קישורים חיצוניים
----------------

ויקישיתוף מדיה וקבצים בנושא **מורגן לייק** בוויקישיתוף
* 

* אתר האינטרנט הרשמי של מורגן לייק (באנגלית)
* מורגן לייק, ברשת החברתית טוויטר

* מורגן לייק, ברשת החברתית אינסטגרם

* מורגן לייק, באתר הוועד האולימפי הבין-לאומי

* מורגן לייק, באתר olympedia.org

* מורגן לייק, באתר התאחדות האתלטיקה הבין-לאומית

* מורגן לייק, באתר ליגת היהלום
* מורגן לייק באתר התאחדות האתלטיקה הבריטית
* מורגן לייק באתר thepowerof10

הערות שוליים
------------

1. ↑  רשימת הקופצות הטובות ביותר בבריטניה

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 275234

 |


\
**רומן אנטולייביץ' ברזובסקי** (בארמנית: **Ռոման Անատոլիի Բերեզովսկի**, ברוסית: **Рома́н Анато́льевич Березо́вский**) (נולד ב-5 באוגוסט 1974) הוא כדורגלן עבר ארמני ממוצא אוקראיני ומאמן כדורגל.

קודם לכן, מאז פרישתו ב-2015 שימש כמאמן השוערים של דינמו מוסקבה. ברזובסקי הדף 14 פנדלים במסגרת ליגה הרוסית, יותר מכל שוער ששיחק אי פעם בליגה.

בנובמבר 2022 מונה למאמן נבחרת ארמניה.

קריירת משחק
-----------

### קריירת מועדונים

ברזובסקי החל את הקריירה המקצועית שלו בשנת 1992 בגנדזסר קפאן הארמנית. בסיום העונה עבר לרוסיה כאשר הוא חתם בדינמו סנקט פטרבורג. עונה לאחר מכן חתם בזניט סנקט פטרבורג אך שיחק רק 5 משחקים בעונה הראשונה שלו במועדון.

במדי זניט הוא שיחק 118 משחקים וספג רק 110 שערים. בעונת 1998/1999 זכה עם הקבוצה בגביע הרוסי ונבחר במקום השלישי ברשימת השחקנים הטובים ברוסיה. בתחילת העונה שלאחר מכן ויאצ'סלב מלאפייב עלה לקבוצה הבוגרת והפך לשוער הראשון וברזובסקי הפך לשוער השני.

בשנת 2000 חתם בטורפדו מוסקבה ל-4 שנים, לאחר שנה אחת חתם בדינמו מוסקבה. בשנת 2006 חתם בחימקי. במהלך הקריירה שלו בחימקי הגיע למקום ה-3 בטבלת שיא המשחקים ללא ספיגה בליגה הרוסית, ורשם את שיא הדיפות הפנדלים בליגה הרוסית. ב-15 באפריל 2008, הפך לקפטן הקבוצה.

ב-2 בפברואר 2012, ברזובסקי חתם על חוזה לשנה וחצי בדינמו מוסקבה. את הופעת הבכורה המחודשת שלו הוא ערך נגד אנז'י מחצ'קלה.

ב-2015 פרש ממשחק פעיל ומונה למאמן השוערים של דינמו מוסקבה.

### קריירה בינלאומית

ב-31 באוגוסט 1996 ברזובסקי ערך את הופעת הבכורה שלו בנבחרת ארמניה במסגרת מוקדמות מונדיאל 1998 נגד פורטוגל. ב-12 באוקטובר 2012 הפך לקפטן. ברזובסקי ממוקם במקום השני בטבלת שיאן ההופעות בנבחרת ארמניה אחרי סארגיס הובספיאן עם 79 הופעות.

קריירת אימון
------------

מאז 2015 עבד כמאמן השוערים בדינמו מוסקבה.

ב-2018 צורף לצוות האימון של מועדון הכדורגל סוצ'י ובנובמבר 2019 מונה למאמן הראשי של סוצ'י, במקום אלכסנדר טוצ'ילין שהתפטר בעקבות רצף הפסדים בליגה.

תארים
-----

זניט סנקט פטרבורג
* הגביע הרוסי: 1998/1999

פ.צ. חימקי
* הליגה הרוסית הראשונה: 2006

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רומן ברזובסקי** |

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt
**סטריאו ומונו** הוא אתר דיסקוגרפיה ישראלי המתעד את תקליטי המוזיקה הישראלית. ייחודו של האתר בהיותו מחויב להצגת התמונה ההיסטורית השלמה של המוזיקה הישראלית, העברית והיהודית מכל הסגנונות, התקופות, ומדינות העולם. הנתונים באתר נאספים ומעודכנים על ידי צוות אספני תקליטים בסיוע חובבים המסייעים בהוספת מידע חסר, עטיפות של התקליטים המקוריים, ועוד. המידע הדיסקוגרפי באתר מובא ללא המגבלות המסחריות של יצרני התקליטים וחנויות המוזיקה הנוהגים להציג דיסקוגרפיה מצומצמת שבה רק פריטים הזמינים למכירה באותה עת.

**סטריאו ומונו** התחיל את דרכו כבלוג בשם זה בתחילת שנת 2010. בתחילת הדרך, פרסם האתר אוסף תקליטים למכירה ממיטב תולדות הזמר והרוק הישראלי, יחד עם דגימות קול של הקלטות נדירות מהאוסף. בעקבות הפרסום הראשוני, החל צוות האתר בתיעוד ורישום מסודר של הקלטות מתולדות המוזיקה הישראלית, כשהוא מצרף דגימות של הקלטות נדירות שלא הודפסו מחדש ונשכחו למעשה. מפעילי האתר ניסו לקדם יוזמה של הרשאת הורדה חופשית להקלטות נדירות בצד עידוד לרכישת הקלטות שהודפסו מחדש, תוך חינוך להבחנה בין השתיים, צעד חיוני לדעתם במאבק נגד תופעת אתרי המוזיקה ורשתות השיתוף הלא חוקיים. היוזמה נקטעה בעקבות התנגדותה של אקו"ם (המנכ"ל יוריק בן-דוד בערוץ 2, 19 במרץ 2010), המובילה להנצחה בפועל של התופעה שבה חובבי מוזיקה המחפשים הקלטות נדירות, מוצאים את דרכם לאתרי שיתוף ופורומים הפועלים באין מפריע, ומוצאים שם גם את התקליטים החדשים והפופולריים ביותר, לעיתים עוד לפני שאלה יצאו לאור, גם כשלא התכוונו לחפש אותם.

מסד הנתונים של **סטריאו ומונו** תוכנן במיוחד על ידי יוצרי האתר לתיעוד דיסקוגרפי של מוזיקה ישראלית, והוא מכיל בתחילת שנת 2015 רשומות של כ-30,000 יוצרים ומבצעים, 20,000 תקליטים, 120,000 שירים ו-150,000 הקלטות. כל שלבי סריקת הנתונים וקטלוגם נעשים על ידי צוות מקצועי מיומן ולא שיפוטי המחויב אך ורק לנאמנות בתיעוד. כיום מציע האתר חיפוש דיסקוגרפי, אוסף יחיד במינו של צילומי עטיפות תקליטים (אם כי בהפרדה נמוכה) החל משנות השלושים של המאה שעברה ועד היום, ואפשרויות חיפוש מתקדם לפי מספר רב של פרמטרים, כמו מבצע תקליט, שם תקליט, מבצע שיר, שם שיר, שם משתתף (מעבד, נגן אורח), שם לייבל ומספר קטלוגי, שנת הדפסה, ועוד. כמו כן מרכז האתר קישורים להקלטות הזמינות להאזנה באתרי האמנים ובאתרים אחרים באינטרנט. בתחילת שנת 2015 עבר האתר שנויים בעיצוב, ונוספו לו ביוגרפיות, אפשרויות חיפוש ויכולת להעלאת רשימות בנושאים רלוונטיים עם קישוריות למסד הנתונים של האתר.

**סטריאו ומונו** התקבל בתקשורת באהדה ותואר כ"אתר ייחודי, שכולו הצדעה למוזיקה ישראלית משובחת... עשייה תרבותית ברמה הכי גבוהה" (גל אוחובסקי, TIME OUT תל אביב, 11 במרץ 2010). מפעילי האתר זכו לתארים כדוגמת "צדיקים של התרבות הישראלית" (יהודה נוריאל, "סדר יום" עם קרן נויבך, 25 בפברואר 2010). בדף הפתיחה של האתר, כותב העורך: "המוזיקה המוקלטת היא הצורה השלמה הראשונה של היסטוריה אמיתית. תקשיב טוב למוזיקה ותדע כל מה שקרה שם. המיקרופונים עשו בשבילך את העבודה העיקרית: קלטו לא רק את הנגינה בגיטרה או השירה, אלא גם את אוויר התקופה דרכו אלה הגיעו למיקרופון. אתה אולי לא שם לב לזה כפרטים, אבל בטח תרגיש את זה. יכולים לספר לך אלף סיפורים על מקום שהיית בו לפני 20 שנה, ולא תיזכר בו. שים תקליט ששמעת אז, ורצוי באותה מערכת, ואתה לא רק תיזכר. אתה תהיה שם." 

יוצר האתר והעורך הראשי הוא יהודה אור.

ראו גם
------

* דיסקוגרפיה

קישורים חיצוניים
----------------

* 

* אתר האינטרנט הרשמי של סטריאו ומונו
* מן התקשורת באתר סטריאו ומונו
**דיית זנב-מספריים** (שם מדעי: ***Chelictinia riocourii***) היא מין עוף טורף בעל זנב מפוצל והמין היחיד בסוגה שבמשפחת הנציים. הדיה חיה באפריקה שמדרום לסהרה.

זהו עוף דורס קטן מאוד. אורכה של הדיה עד 30 ס"מ ומטת כנפיה עד 78 ס"מ. לדיה נוצות לבנות וזנב ארוך ומפוצל המזכיר צורת מספריים. צבע הראש, הגב העליון והכנפיים אפור-כחול והעיניים אדומות. מקורה קטן מאוד. 

היא חיה בקבוצות חברתיות גדולות החיות וישנות יחדיו על אותם ענפים, אך הציד מתרחש ביחידות. הדייה מחפשת חרקים קטנים או עכבישים ובעונת הרבייה גם מכרסמים ולטאות ומתנפלת עליהם מלמעלה. הקנים מוטלים בין שיחים קוצניים בהם הנקבה מטילה 4 ביצים בממוצע. 

הדייה חיה בטבע במדינות:בנין, בורקינה פאסו, קמרון, הרפובליקה המרכז אפריקאית, צ'אד, חוף השנהב, ג'יבוטי, אריתריאה, אתיופיה, גמביה, גאנה, קניה, ליבריה, מאלי, מאורטניה, ניז'ר, ניגריה, סנגל, סומליה, סודאן, טוגו ואוגנדה וכן ייתכן שהיא מגיעה לתימן. היא מצויה במגוון תנאי מחיה מיערות פתוחים שונים וסוואנות ועד לאזורים הרריים ואף למדבריות.

קישורים חיצוניים
----------------

ויקישיתוף מדיה וקבצים בנושא **דיית זנב-מספריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

הערות שוליים
------------

1. ↑  דיית זנב-מספריים באתר הרשימה האדומה של IUCN
אריך צייזל
**אריך צייזל** (בגרמנית: **Erich Zeisl**, בשמו העברי: ברוך;‏ 18 במאי 1905 – 18 בפברואר 1959) היה מלחין יהודי-אמריקאי ממוצא אוסטרי.

חייו
----

### לימודים וראשית קריירה

צייזל נולד למשפחה יהודית מן המעמד הבינוני בווינה, בן לקמילה (פייטלר) וזיגמונד צייזל. הכישרון המוזיקלי שגילה בגיל צעיר אִפשר לו להתקבל לאקדמיה למוזיקה של וינה (בניגוד לרצון הוריו) בגיל 14, אז התפרסם שירו הראשון. בשנותיו באקדמיה למד אצל ריכרד שטהר, יוזף מרקס והוגו קאודר. הוא זכה בפרס ממשלתי על מוזיקה לרקוויאם בשנת 1934, אבל מוצאו היהודי הִקשה עליו להשיג עבודה ולהוציא את יצירותיו לאור. לאחר האנשלוס ב-1938 נמלט, תחילה לפריז, שם החל לעבוד על אופרה המבוססת על "איוב", ספרו של יוזף רות, ומשם לניו יורק.

### קריירה בארצות הברית

בהמשך עבר להוליווד, שם עסק בכתיבת מוזיקה לסרטים, אך חש מבודד וסלד מדרישות מעסיקיו. בין הסרטים שלהם כתב מוזיקה "הדוור מצלצל פעמיים" (1946), ו"אבוט וקוסטלו פוגשים את האיש הבלתי-נראה" (1951).

סגנונו של צייזל היה טונאלי בעיקרו ושמרני בהשוואה לבני-זמנו כמו ארנולד שנברג, וכיוון שכך לא סתר לגמרי את ציפיות ההלחנה לסרטים, אבל הוא שאף למשהו אחר. בשלב אחד הוזמן לערוך את המוזיקה להצגת במה, שחרגה מאוד מן הדיוק, על חייו של צ'ייקובסקי, "שיר ללא מילים". מצוקתו לנוכח העיבוד שנדרש לבצע למוזיקה כזאת (יחד עם התלאות שמלחינים מהגרים באמריקה היו קורבנות להן באותו זמן) ניכרת בבירור במכתב שכתב לחבר בשנת 1945: 
"אפילו מיו, סטרווינסקי, טנסמן, נאבקים בקשיים. בלה בארטוק מת בניו יורק מרעב! [...] בשנה שעברה תזמרתי אופרטה של צ'ייקובסקי שסיפקה מחיה לשמונה חודשים, אבל למה להכניס בכוח את צ'ייקובסקי לאופרטה? [...] לשום מלחין אין חשיבות כאן."

מכל מקום, במשך הזמן הצליח צייזל למצוא משרות אקדמיות ופנאי להלחנה בסגנונו הוא. יצירותיו אלה כוללות מגוון מוזיקה קאמרית, קונצ'רטו לפסנתר, קונצ'רטו לצ'לו שנכתב בשביל גרגור פיאטיגורסקי, ומוזיקה למקהלה, סולנים ותזמורת למזמור תהילים צ"ב בעברית, שאותו הכתיר בשם Requiem Ebraico ("רקוויאם עברי"), שנכתב בשנת 1944–1945, לזכר אביו. וריאציות לתזמורת המבוססות על שיר חג המולד It Came Upon A Midnight Clear. האופרה שלו "איוב" לא הושלמה.

קישורים חיצוניים
----------------

* אריך צייזל, באתר "Find a Grave" (באנגלית)

הערות שוליים
------------

1. 1 2  גני.קומ, אריך צייזל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283661305171
* BnF: cb13941645t (data)
* GND: 103963952
* ISNI: 0000 0000 8141 2672
* LCCN: n82224277
* MusicBrainz: 21ab9aaa-fe80-4f84-976b-544956846d75
* NKC: mzk2014802668
* NLP: A26833621
* NTA: 381322068
* SNAC: w6d79bqx
* SUDOC: 142330450
* VIAF: 61736476
* WorldCat: lccn-n82224277

 |
**אריך דאגוברט פון דריגאלסקי** (בגרמנית: **Erich Dagobert von Drygalski** ‏ 9 בפברואר 1865 - 10 בינואר 1949) היה גאוגרף, גאופיזיקאי ומדען קטבים גרמני.

ביוגרפיה
--------

דריגאלסקי נולד בקניגסברג שבפרוסיה. בשנים 1882 עד 1887 למד מתמטיקה ומדעי הטבע באוניברסיטת קניגסברג, בבון, בברלין ובלייפציג. את התזה שלו לדוקטורט כתב בנושא מגיני קרח באזורים צפוניים מ-1885 עד 1891, היה עוזר במכון לגאודזיה ובמשרד המרכזי לגאודזיה בינלאומית בברלין.

דריגאלסקי עמד בראש שתי משלחות בין 1891 ל-1893, שציידה האגודה למדעי כדור הארץ בברלין. אחת המשלחות עשתה את החורף של 1892–1893 במערב גרנלנד. במהלך 1889 הקדיש את זמנו ללימוד החומר המדעי שצבר בתחומי הגאוגרפיה והגאופיזיקה. בשנת 1898 היה לפרופסור חבר וב-1899 לפרופסור מיוחד לגאוגרפיה ולגאופיזיקה בברלין.

משלחת "גאוס"
------------

 ערך מורחב – **משלחת גאוס**  

"גאוס" תקועה בקרח. הצילום נעשה מכדור פורח, צילום האוויר הראשון באנטארקטיקה
דריגאלסקי עמד בראש משלחת גאוס, המשלחת הגרמנית הראשונה אל הקוטב הדרומי, שיצאה באונייה "גאוס" לחקור את האזור הלא-נודע של אנטארקטיקה המשתרע דרומית לאיי קרגלן. המשלחת הפליגה מקיל בקיץ 1901. קבוצה קטנה מאנשי המשלחת הוצבה באיי קרגלן, ועיקר המשלחת התקדמה דרומה. דריגאלסקי עצר גם לביקור קצר באי הרד, וסיפק לראשונה מידע מדעי מקיף על הגאולוגיה, החי והצומח של האי. אף כי האונייה הייתה לכודה בקרח במשך קרוב ל-14 חודשים, עד פברואר 1903, הצליחה המשלחת לגלות טריטוריה חדשה באנטארקטיקה, שלה נתנו את השם ארץ קייזר וילהלם השני ובה ההר לו נתנו את השם הר גאוס. המשלחת חזרה לקיל בנובמבר 1903. בהמשך כתב דריגאלסקי את סיפור המשלחת, וערך את שפע הנתונים המדעיים שנאספו.

השנים הבאות
-----------

בין 1905 ל-1931 פרסם דריגאלסקי עשרים ספרים ושני אטלסים לתיעוד המשלחת והיה הזוכה במדליית הזהב של החברה הגאוגרפית המלכותית לשנת 1933.

מאוקטובר 1906 עד לפרישתו, כיהן דריגלסקי כפרופסור במינכן, והיה גם נשיא המכון הגאוגרפי שייסד, עד מותו. בשנת 1910 השתתף במשלחת של גראף פרדיננד פון צפלין לשפיצברגן ובהמשך במשלחות אחרות לצפון אמריקה וצפון מזרח אסיה. דריגאלסקי מת במינכן בשנת 1949.

הנצחה
-----

האי דריגאלסקי, לשון הים דריגאלסקי באיי ג'ורג'יה הדרומית, ושדרה בחלקה הדרומי של מינכן נקראו על שמו, כמו גם מכתש דריגאלסקי על הירח. שני קרחונים, קרחון דריגאלסקי (אנטארקטיקה) וקרחון דריגאלסקי על מדרונות קילימנג'רו בטנזניה קרויים גם הם על שמו. ארכיב באוניברסיטת לודוויג מקסימיליאן מתעד את מעלליו החלוציים. גם עכביש דרום-אפריקאי נושא את שמו, Araneus drygalskii, על סמך חומר שנאסף במשלחת גאוס.

קישורים חיצוניים
----------------

ויקישיתוף מדיה וקבצים בנושא **אריך פון דריגאלסקי** בוויקישיתוף
* אריך פון דריגאלסקי, באתר אנציקלופדיה בריטניקה (באנגלית)

* Biography
* Excerpt from Siege of the South Pole; includes picture of Gauss under sail
* South Polar Expedition; instructions and preparations for the voyage

הערות שוליים
------------

1. ↑  רשימת הזוכים במדליית הזהב של החברה הגאוגרפית המלכותית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293178105171
* BIBSYS: 90295879
* BNE: XX5276428
* BnF: cb134798859 (data)
* Botanist: Dryg.
* CiNii: DA05788022
* GND: 118672533
* ISNI: 0000 0001 1071 6932
* LCCN: nr90009505
* NKC: mub2018996974
* NLA: 35175527
* NLP: A21782817
* NSK: 000724700
* NTA: 073671029
* SNAC: w6h25p5k
* SUDOC: 035332018
* Trove: 852516
* VIAF: 76465354
* WorldCat: lccn-nr90009505

 |